Stories: God weet waar jy is… |
algoagemeenskapskerk / 16/04/2018
Daar is seker nie 'n kragtiger getuienis as 'n ware storie in ons tyd nie. Dink net wanneer jy 'n fliek kyk en dis 'n ware storie, hoeveel meer van 'n inpak dit op jou het as fiksie.
Tema van die storie: God weet waar jy is…
Hierdie is die getuienis van Ken Gaub, 'n wêreld bekende evangelis, en hoe God 'n vrou wat oppad was om selfmoord te pleeg, hom op 'n menslik 'onmoontlike' manier in die hande laat kry het, om haar te bedien, en van die gedagte aan selfmoord te laat afsien.
As jy Ken Gaub se naam op die internet intik sal jy heelwat oor hom lees, ook dat een van sy seuns in 'n skandaal betrokke was en dat Ken se getuienisse daarom in twyfel getrek word. Net God en Ken sal weet of hulle waar is of nie. Hierdie bly egter een van die mooiste verhale van God se Almag!
God weet waar jy is…
Glo jy dat God jou nie net liefhet nie maar ook weet presies waar jy is en wat jy elke sekonde van die dag doen?
Terwyl ek wonder oor moontlike verduidelikings en of dit nie een of ander gekskeerdery is nie, vra ek, "Hoe op aarde het jy my in die hande gekry? Ek het toevallig hier verbygeloop terwyl die telefoon gelui het en het dit per toeval beantwoord. Jy is seker nie ernstig nie?" "Wel," vra die operateur , "is Mnr Gaub daar of nie?" "Ja, ek is Ken Gaub," sê ek terwyl ek oortuig is deur haar stemtoon dat die oproep nie 'n gekskeerdery is nie. Toe hoor ek 'n ander stem aan die anderkant sê, "Ja , dis hy, skakelbord. Dit is Ken Gaub."